CELEX: 62010CO0032
Language: hu
Date: 2011-05-11 00:00:00
Title: A Bíróság (ötödik tanács) 2011. május 11-i végzése.#Tony Georgiev Semerdzhiev kontra Del-Pi-Krasimira Mancheva.#Előzetes döntéshozatal iránti kérelem: Varhoven kasatsionen sad - Bulgária.#Az eljárási szabályzat 92. cikkének 1. §-a - 90/314/EGK irányelv - Szervezett utazási formák - A Bolgár Köztársaságnak az Európai Unióhoz való csatlakozását megelőzően felmerült tényállás - A Bíróság hatáskörének nyilvánvaló hiánya az előzetes döntéshozatalra előterjesztett kérdések megválaszolására.#C-32/10. sz. ügy.

A Bíróság (ötödik tanács) 2011. május 11‑i végzése – Semerdzhiev kontra Del‑Pi‑Krasimira Mancheva
      (C‑32/10. sz. ügy)
      „Az eljárási szabályzat 92. cikkének 1. §‑a – 90/314/EGK irányelv – Szervezett utazási formák – A Bolgár Köztársaságnak az Európai Unióhoz való csatlakozását megelőzően felmerült tényállás – A Bíróság hatáskörének nyilvánvaló hiánya az előzetes döntéshozatalra előterjesztett kérdések megválaszolására”
      Előzetes döntéshozatalra előterjesztett kérdések – A Bíróság hatásköre – Korlátok – Közösségi irányelv értelmezése valamely államnak az Európai Unióhoz való csatlakozásánál korábbi jogvitában – Kizártság (EUMSZ 267. cikk) (vö. 25–27. pont)
      Tárgy
      
         
               Előzetes döntéshozatal iránti kérelem – Varhoven kasatsionen sad – A szervezett utazási formákról szóló, 1990. június 13‑i
                  90/314/EGK tanácsi irányelv (HL L 158., 59. o.; magyar nyelvű különkiadás 13. fejezet, 10. kötet, 132. o.) 2. cikke 1. pontja
                  c) alpontjának, 4. cikke (1) bekezdése b) pontja iv. alpontjának, valamint 5. cikke (2) bekezdése harmadik és negyedik albekezdésének
                  értelmezése – Az utazásszervezőt terhelő, az utaztatáshoz vagy a szálláshoz nem közvetlenül kapcsolódó „egyéb idegenforgalmi
                  szolgáltatások” fogalma – Az utazásszervező azon kötelezettsége, hogy minden fogyasztóval egyéni balesetbiztosítási szerződést
                  kössön, és a biztosítási kötvény eredeti példányát a fogyasztónak az utazás előtt átadja – Az utazásszervező azon kötelezettsége,
                  hogy baleset esetére a hazaszállítás költségeit is fedező egyéni segítségnyújtási biztosítási szerződést kössön – A fogyasztót
                  a szerződés nem teljesítése vagy nem megfelelő teljesítése miatt érő „kár” fogalma – Nem vagyoni kár bennfoglaltsága.
               
            Rendelkező rész
      Az Európai Unió Bírósága nyilvánvalóan nem rendelkezik hatáskörrel a Varhoven kasatsionen sad (Bulgária) által feltett kérdések
         megválaszolására.